kardosdrur/scandi-wiki huggingface dataset:
Blanket

En blanket er et dokument med fortrykt tekst og angivne felter, der skal udfyldes af et menneske ved skrivning. En blanket kan udfyldes i hånden eller på skrivemaskine. I nyere tid er blanketter også blevet elektroniske, og kan udfyldes på en computer eller skrives ud.

Blanketter af samme slags har den samme fortrykte tekst, dog kan et serienummer variere, hvis den er trykt med en nummeratør.

Ideen med anvendelsen af blanketter er, at udfylderen tvinges til at tage stilling til alle relevante spørgsmål, og at modtageren får sine oplysninger i en rimeligt struktureret form. Ligeledes er det ikke nødvendigt for brugeren at skrive så meget, da han kun skal svare på spørgsmålene. En blanket har ofte også fortrykt en vejledning til udfyldelsen. Felterne på en blanket er ofte samlet i grupper for at øge overskueligheden. Dette kan f.eks. være gjort med rammer eller med tonede områder bag hver gruppe. Konstruktionen af en blanket kræver grundige overvejelser for at sikre, at man får alle relevante oplysninger med, og at brugeren forstår spørgsmålene. Ligeledes skal der tages hensyn til læseligheden, også af de udfyldte oplysninger (der skal være plads nok).

Blanketter beregnet til at skulle udfyldes på skrivemaskine skal layoutes, så linjeafstand og antal positioner passer med en skrivemaskine. Blanketter, der skal udfyldes i hånden, stiller andre krav til layoutet.

Blanketter kan være udformet som flere sammenklæbede ark, hvor det skrevne enten vha. karbonpapir eller ved brug af selvkopierende papir gentages på de øvrige ark, der så kommer til at fungere som kopier, hvis der er behov for kopier i arbejdsgangen, evt. en kopi til udfylder. Sådanne blanketter med gennemslag kan udfyldes på visse typer printere som f.eks. matrix-printere.

Blanketter er i dag ofte trykt med sort farve, da de så uden videre kan printes på en kontorprinter og i øvrigt er billige, men blanketter trykt i én farve findes stadig og var tidligere meget udbredte. En hyppigt anvendt trykfarve var blanketgrøn.

Elektroniske blanketter til brug på internettet kan opbygges i html og indsendes direkte. Blanketter kan også skabes som PDF-filer med felter til udfyldelse på skærmen. Blanketfilen kan derpå sendes over nettet eller printes ud hos brugeren og sendes med posten.

Blanketter i populærkulturen 
Det britiske band UB40 er opkaldt efter en blanket, som arbejdsløse skulle udfylde.

sendes med posten.

Referencer 

Trykke- og skrivepapir
Michael Tschechow Studio Berlin

Michael Tschechow Studio Berlin  (tidligere: Schauspielseminar Theaterforum Kreuzberg) er en statslig anerkendt skuespillerskole i Berlin-Kreuzberg i Tyskland opkaldt efter den russiske skuespiller Mikhail Tjekhov.
Ud over klassisk skuespillerteknik arbejder skolen med Tjekhov-metoden.

Historie og uddannelsesudbud 
Skolen blev grundlagt 1984 af Jobst Langhans. Siden da har skolen uddannet skuespillere til den statslige afgangsprøve for skuespillere, Genossenschaft Deutscher Bühnen-Angehöriger, i dag . Fra 1989 har skolen udbudt Tschechow-Studieåret. Fra 1993 et deltidskursus. Siden 1995 står skolen for workshops for skuespillere, holdt af internationalt anerkendte skuespillærere.

Tjekhov-metoden 
Michael Tjekhov udviklede sin egen undervisningsmetode for skuespillere i 1920'erne baseret på Konstantin Stanislawskis skuespilmetode og Rudolf Steiners lære. Metoden fremmer især kunstnerisk inspiration, som opnås gennem særlig træning: Både skuespillerens krop og mentale evner dyrkes. Michael Tjekhov karakteriserede metoden med ordene koncentration, fantasi, kropsliggørelse. Han tilføjede, at kunstnerisk inspiration opstår, når skuespillerens hele krop er gennemsyret af et indre billede.

Undervisere

Scenestudie / Improvisation 

 Andrea Pinkowski
 Sarah Kane (London)
 Ilse Ritter
 Justus Carrière
 Rudolf Krause
 Jobst Langhans
 Paul Weismann
 Feodor Stepanov (Moskau)

Tale 

 Beate Krützkamp
 Dido-Marie Laux
 Falko Glomm
 Guido Medl

Sang 

 Holger Off
 Maria Thomaschke
 Boris Leibold

Kilder

Eksterne henvisninger 
Skolens hjemmeside

Kultur i Berlin
Uddannelse i Berlin
Teaterskole
Oplevelsesrejse

En oplevelsesrejse eller oplevelsesturisme er en type niche-turisme, der involverer opdagelser eller rejser med en hvis grad af risiko (reel eller fiktiv), og som kan kræve særlige egenskaber eller fysisk udfoldelse. i USA er oplevelsesrejser vokset i de seneste årtier, da turister i højere grad har efterspurgt særlige eller "mindre turistede" ferier, men mangel på organisering har dog gjort det vanskeligt at fastslå markedets størrelse og vækst. Ifølge den amerikanske Adventure Travel Trade Association kan oplevelsesrejser være enhvert turistaktivitet, der inkluderer fysisk aktivitet, en kulturel udveksling og forbindelse med naturen.

Oplevelsesturister kan være motiveret af at opnå et rush eller flow, ved at komme uden for deres komfortzone. Dette kan sket ved at få kulturchok eller ved at udføre handlinger med en grad af risiko eller fysisk fare. Dette kan inkluderer aktiviteter som bjergbestigning, elastikspring, mountain biking, cykling, kanoroning, dykning, vandring, rafting, kajakroning, paragliding, ziplining, sandboarding eller forskellige former for klatring som huleklatring eller friklatring. Visse mere obskure former for oplevelsesturisme inkluderer katastrofe- og ghettoturisme. Andre former for oplevelsesrejser inkluderer social og jungleturisme.

Tilgængeligheden til billig forbrugerteknologi i form af bl.a GPS'er og kameraer har øget den overordnede interesse for oplevelsesrejser.

Referencer

Eksterne henvisninger 

Rejser
Murmur (album)

Murmur er debutalbummet fra det amerikanske alternative rockband R.E.M., der blev udgivet i 1983 på I.R.S. Records. Murmur fik en positiv modtagelse af anmelderne for dets anderledes lyd, der blev defineret af forsanger Michael Stipes kryptiske tekster, Peter Bucks guitarspil og bassist Mike Mills' melodiske bas.

Spor 
Alle sange er skrevet af Bill Berry, Peter Buck, Mike Mills og Michael Stipe med mindre andet er noteret.

Side et
 "Radio Free Europe" – 4:06
 "Pilgrimage" – 4:30
 "Laughing" – 3:57
 "Talk About the Passion" – 3:23
 "Moral Kiosk" – 3:31
 "Perfect Circle" – 3:29

Side to
 "Catapult" – 3:55
 "Sitting Still" – 3:17
 "9–9" – 3:03
 "Shaking Through" – 4:30
 "We Walk" – 3:02
 "West of the Fields" (Berry, Buck, Mills, Stipe, and Neil Bogan) – 3:17

1992 The IRS Vintage Years edition bonus tracks
 "There She Goes Again" (Lou Reed) – 2:48
 "9–9" (Live i Boston, Massachusetts, United States, 13. juli, 1983) – 3:04
 "Gardening at Night" (Live in Boston) – 3:47
 "Catapult" (Live i Seattle, Washington, USA, June 27, 1984) – 4:03

2008 Deluxe Edition bonus disc (Live på Larry's Hideaway i Toronto, 9. juli, 1983)
 "Laughing" – 3:51
 "Pilgrimage" – 4:08
 "There She Goes Again" (Reed) – 2:43
 "Seven Chinese Brothers" – 4:15
 "Talk About the Passion" – 3:02
 "Sitting Still" – 4:11
 "Harborcoat" – 3:45
 "Catapult" – 3:51
 "Gardening at Night" – 3:33
 "9-9" – 3:16
 "Just a Touch" – 2:27
 "West of the Fields" (Berry, Buck, Mills, Stipe, and Bogan) – 3:06
 "Radio Free Europe" – 4:57
 "We Walk" – 2:55
 "1,000,000" – 3:05
 "Carnival of Sorts (Box Cars)" – 3:58

Referencer

Eksterne henvisninger 
 

R.E.M.-album
Debutalbum fra 1983
Irma Christenson

Irma Alexandra Christenson (født 14. januar 1915 i Hunnebostrand, død 21. februar 1993 i Stockholm), var en svensk skuespillerinde.

Udvalgt filmografi 
 1939 - Kadettkamrater
 1941 - Första divisionen
 1941 - Landstormens lilla argbigga
 1942 - Doktor Glas
 1943 - Flickan är ett fynd
 1943 - Elvira Madigan
 1944 - Den osynliga muren
 1944 - Lev farligt
 1947 - Försummad av sin fru
 1951 - Hon dansade en sommar
 1978 - En vandring i solen
 1992 - Den goda viljan

Eksterne henvisninger 
 

Skuespillere fra Sverige
Svenskere i 1900-tallet
Damlos

Damlos er en by og kommune i det nordlige Tyskland, beliggende i Amt Lensahn under Kreis Østholsten. Kreis Østholsten ligger i den østlige del af delstaten Slesvig-Holsten.

Geografi 
Damlos er beliggende i et område med skove og enge omkring 5 km nord for Lensahn. Omkring 7 km nord for Damlos ligger Oldenburg in Holstein.

Eksterne kilder/henvisninger 

 websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Østholsten
Harmsdorf (Ostholstein)

Harmsdorf er en by og kommune i det nordlige Tyskland, beliggende i Amt Lensahn under Kreis Østholsten. Kreis Østholsten ligger i den østlige del af delstaten Slesvig-Holsten.

Geografi 
Harmsdorf er beliggende 4 km nordvest for Lensahn, vest for motorvejen A1/E47 og omkring 11 km sydvest for Oldenburg in Holstein.

Eksterne kilder/henvisninger 

 Byens side   på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Østholsten
Verden ka' vente

Verden ka' vente er det fjerde studiealbum af den danske sanger og sangskriver Rasmus Seebach. Det udkom den 6. november 2015 på CD og til download, og udkommer den 16. november på streaming.

Størstedelen af albummet sange er skrevet til Rasmus Seebachs kæreste, heriblandt førstesinglen "Uanset" der handler om jalousi. Om albummets lyd har Seebach udtalt: "Det nye album er mere råt og soulet, hvor det sidste var mere sprælsk. Jeg forsøger hele tiden at skubbe mig selv nye steder hen. Jeg ville aldrig kunne lave et album, hvis jeg fra start følte, at det kunne det samme som det forrige".

Verden ka' vente debuterede på førstepladsen af hitlisten, med 31.600 solgte eksemplarer i den første uge.

Singler 
"Uanset" blev udgivet som albummets første single den 11. september 2015. Singlen handler ifølge Seebach om jalousi: "Den har den følelse, som jeg tror, vi alle sammen render rundt med. Specielt folk, som er i et forhold, som virkelig elsker hinanden, kender hinanden. Man kan hurtig blive lidt usikker på hinanden, specielt når man er ude at holde fester, og man ser alting igennem et lidt sløret blik, fordi man har fået lidt at drikke." Musikalsk er sangen inspireret af popmusik fra 80'erne samt nutidig R&B. I starten af sangen høres lyden af et glas der splintres, hvilket ifølge Seeabach er et billede på dramaet i sangen, samt "den lidt 80'er-inspirerede sound, og så alligevel ikke, fordi jeg synes også, det er enormt 2016." "Uanset" blev streamet 122.000 gange på udgivelsesdagen på Spotify i Danmark, hvilket er en rekord. Singlen var den sjette mest spillede danske sang i dansk radio i 2015.

"Farlig" blev udgivet som albummets anden single i februar 2016. Singlen modtog i juli 2016 guld.

Modtagelse 

Henning Høgh fra BT gav Verden ka' vente fem ud af seks stjerner. Høgh skrev at Seebach, med inspiration fra Roxette og Abba, har lavet "gennemarbejdede, friske og iørefaldende" sange.

Peter Schollert fra Jyllands Posten gav albummet tre ud af seks stjerner, og skrev at "en ambition om at gøre numrene kompakte, strømlinede og let tilgængelige betyder, at nuancerne, som må have været til stede i indspilningerne, bliver slebet til og gjort anonyme." Anmelderen fremhævede "Flyv fugl" som albummets bedste sang.

Spor 
 Alle sange er skrevet af Rasmus Seebach, Nicolai Seebach, og Lars Ankerstjerne, undtaget hvor noteret.
 Alle sange er produceret af Seebach & Seebach og Ankerstjerne, undtaget "Er de gode gamle dage lige nu" produceret af Peter Wallevik, Daniel Davidsen, Seebach & Seebach og Ankerstjerne; og "Lille store verden" produceret af Wallevik og Davidsen, og co-produceret af Seebach & Seebach og Ankerstjerne.

Hitlister og certificeringer

Album

Ugentlige hitlister

Årslister

Certificeringer

Singler

Kilder

Eksterne henvisninger 
 

Rasmus Seebach-album
Album fra 2015
Fiftyseven

Fiftyseven er debutalbumet fra den danske sangerinde og sangskriver Stine Bramsen. Albummet udkom den 9. oktober 2015 på Copenhagen Records. Fiftyseven er sangerindens første soloalbum siden hendes medvirken i popgruppen Alphabeat. Albummet indeholder fem ud af seks sange fra Stine Bramsens EP af samme navn, der udkom i marts 2015; med undtagelse af "Not What I Came For". Det er primært skrevet af Stine Bramsen i samarbejde med producer Nicolaj Rasted. Titlen Fiftyseven refererer til sangen "57", der handler om "at jeg selv skal tage imod folks meninger og den kritik, der måtte komme". Tallet 57 er desuden sangerindens lykketal.

"Woman" blev udsendt den 4. september 2015 som albummets første single. Sangen er ifølge Stine Bramsen "min lille kommentar til denne her ensretning, der er i samfundet i forhold til, hvordan en kvinde skal se ud. Det er ikke sundt for de unge piger at høre, at de skal være så og så høje og tynde." Albummets anden single "Cavalry", udkom den 8. januar 2016. Sangen er skrevet om sangerindes søn, som hun fødte i 2014: "Det er den der følelse, man får, når der pludselig er nogen i ens liv, man vil gøre alt for i hele verden, lige meget hvad der sker. Det er en ny følelse, man får, når man bliver forælder."

Fiftyseven debuterede som nummer ét på hitlisten. I maj 2016 modtog albummet guld for 10.000 solgte eksemplarer.

Spor 
Alle sange er produceret af Nicolaj Rasted. "Cavalry" er co-produceret af Robert Habolin; "Ain't Gonna Run" er co-produceret Providers; og "The Day You Leave Me" er co-produceret af Andreas Sommer.

Hitliste

Ugentlige hitlister

Årslister

Kilder

Debutalbum fra 2015
Debutalbum fra Danmark
Popalbum fra Danmark
Zibet

Zibet henviser til:

 Zibet (dyr)
 Zibet (sekret)
 Christoffer Bogislaus Zibet
Karl Gustaf Lennander

Karl Gustaf Lennander (født 20. maj 1857 i Kristianstad, død 15. marts 1908 i Uppsala) var en svensk kirurg.

Kilder 

 

Kirurger
Læger fra Sverige
Svenskere i 1800-tallet
Jacob van Lennep

Jacob van Lennep (født 24. marts 1802, død 25. august 1868) var en hollandsk forfatter.

Liv og gerning 
Han blev uddannet som jurist i Leyden og etablerede sig derefter i sin fødeby Amsterdam som advokat. Imidlertid begyndte han tillige at skrive og udviklede efterhånden et omfattende forfatterskab, der placerede ham på en fremskudt plads ikke blot blandt samtidige forfattere, men overhovedet i sit lands litteratur. Han har forsøgt sig i alle digtekunstens arter, som lyriker, dramatiker og som forfatter af historiske romaner, hvilke sidstnævnte især befæstede hans ry, og hvori han viser sig som stærkt påvirket af Walter Scott. Hans romaner hentede som oftest deres stof fra Hollands historie og gav overordentlig malende og levende skildringer af denne. Deres stil var bred og rolig, men velordnet og fængslende.

Forfatterskab 
Hans forfatterskab blev enormt. Blandt hans mest berømte romaner kan nævnes: "De roos van Dekama" (2 bind, 1836), "De lotgevallen van Ferdinand Huyck" (2 bind, 1840), "De lotgevallen van Klaasje Zevenster" (5 bind, 1865). 

Ved siden af sit forfatterskab har han udgivet en kommenteret udgave af Vondels samlede værker i 12 bind.

Kilder 
 

Forfattere fra Holland
Nederlændere i 1800-tallet
Personer fra Amsterdam
Tage Pihl Rasmussen

Tage Pihl Rasmussen (født 10. oktober 1926 i Vester Åby på Sydfyn) idømtes 15. oktober 1965 ved et nævningeting i Odense fængsel på livstid for sædelighedsforbrydelse mod og drab af den 7-årige mindreårige skolepige Mona Rasmussen fra Hvidkilde vest for Svendborg. Strafudmålingen stadfæstedes af Højesteret.

Pigen forsvandt 20. august 1964 ved 11-tiden på vej til skolebussen og efter en større eftersøgning fandtes liget af hende først 25. september i en sø, over 20 km fra hendes hjem. Liget lå i to papirsække, og undersøgelser viste, at hun havde været udsat for en sædelighedsforbrydelse og sandsynligvis var blevet kvalt.
Drabet omtaltes som Mona-sagen.

Papirsækkene og en frotteklud var med til at fælde den på drabstidpunktet 37-årige familiefar og hovmester Tage Pihl Rasmussen fra lokalområdet, som i eftersøgningen var under mistanke, fordi han tidligere havde været mistænkt for sædelighedsforbrydelser.

Rasmussen blev benådet og prøveløsladt efter 12 års fængsel i slutningen af 1977, men 14 år senere forgreb han sig på en 12 årig evnesvag pige og idømtes 8 måneders fængsel for seksualforbrydelsen.
Efter løsladelsen tog han navneforandring.

Eksterne links 
 Tage Pihl Rasmussen - geni.com
 Arkivvideo: Den allerførste TV Avisen handlede om drabet på Mona dr.dk 11. oktober 2015
 Drabssager 1964  - drabssageridanmark.beboer2650.dk
 Drab på børn: Mona-sagen - TV2 Nyhederne 22. juni 2008

Personer der har myrdet børn
Mordere fra Danmark
Livstidsdømte fra Danmark
Murmur

Murmur kan hentyde til flere artikler:

 Murmur (film) - dansk film fra 1992
 Murmur (album) - debutalbummet fra R.E.M.
 Speaker Bite Me - dansk rockband fra 1990'erne, der spillede sammen under navnet Murmur
Båndstation

En båndstation eller magnetbåndstation er en maskine, hvor data, som oftest i digital form, kan lagres på magnetbånd. Båndstationer er ofte kobles til en computer, men kan også kobles på dataregistreringsudstyr i stedet for, f.eks. et tastatur eller måleapparat. Båndet kan så senere indlæses og behandles på en computer.

Historisk
De første computere modtog deres input i form af hulkort (IBM fremstillede hulkortmaskiner før de begyndte at fremstille computere) eller hulstrimler (Konrad Zuses computer Z3 læste hulstrimler baseret på 35 mm filmstrimler). Disse medier var langsomme og voluminøse. Man begyndte derfor hurtigt at lagre data på magnetbånd, både inddata og uddata. Ofte blev data i første omgang registreret på hulkort og derefter konverteret til magnetbånd for at udnytte computerens store hastighed bedre. Tilsvarende kunne udskriftsdata skrives til magnetbånd og derpå udskrives på papir. Også egentlige registre kunne lagres på bånd og ajourføres sekventielt, hvis inddata til opdateringen var sorteret i den rigtige rækkefølge. 

Der anvendtes store og brede spolebånd med en bredde på en halv tomme, 12,65 mm, hvor data var lagret parallelt i 8 spor (IBM anvendte først 7 spor hvoraf det ene var paritet), et tegn ved siden af det næste. Data var organiseret i felter, poster og blokke (grupper af poster, der kunne indlæses i et hug). Indlæsningen af data skete med hurtige starter og standsninger af båndet, blok for blok, men et system med sløjfer, der skulle forhindre ødelæggende ryk i båndet, og en automatik der roterede spolerne, når båndsløjferne (en for hver spole) var under en vis længde, fik spolerne til at bevæge sig i karakteristiske ryk. 

Brugen af magnetbånd til egentlige registre gik efterhånden tilbage til fordel for filer og databaser på harddiske. Ud over en væsentlig hastighedsforhøjelse, muliggjorde det også en direkte tilgang, så opdatering kan ske løbende og uden foregående sortering. Magnetbåndstationer anvendes stadig til backupformål og i situationer, hvor meget store mængder data skal gemmes, da magnetbånd er betydeligt billigere end diske. 

De klassiske spolebånd, der fandtes i forskellige tætheder (antal tegn pr. tomme) er afløst af båndstationer, der anvender forskellige former for båndkassetter. Der findes også båndrobotter, hvor en mekanisme kan udvælge de bånd, der aktuelt skal bruges, fra et bibliotek eller tårn med adskillige bånd. Båndene er mærket med en stregkode for at undgå fejltagelser. Der findes efterhånden særdeles mange typer af bånd og tilsvarende et stort antal forskellige båndstationer, idet der stilles stadig større krav til mængden af data, der skal kunne lagres på et bånd, når der tages backup. Det er muligt at fordele en backup over flere bånd.

Båndstationer i populærkulturen
Båndstationerne med de rykvist drejende magnetbånd blev indbegrebet af en computer (de ses ofte spole vildt frem og tilbage), og magnetbåndstationer blev et ofte gentaget element i film og tv-serier, hvor computere spillede en rolle. 

Datalogi
 
Biblioteks- og informationsvidenskab
Båndoptagelse
Richard Drax

Richard Drax (født 29. januar 1958 i Dorset i England) er britisk politiker, medlem af Underhuset for det Konservative Parti.

Drax har en fortid i Coldstream Guards, og er valgt til det britiske Underhus i valgkredsen Syd Dorset siden 2010.

Se også 
 Det Konservative Parti

Kilder

Eksterne henvisninger 
 www.burkespeerage.com
 www.richarddrax.com

Officerer fra Storbritannien
Britiske konservative politikere
Farum Midtpunkt

Farum Midtpunkt er en bebyggelse i Farum.

Bygningerne blev opført 1970-1974 ved arkitekterne Jørn Ole Sørensen, Viggo Møller-Jensen og Tyge Arnfred.

En dokumentarfilm fra 1972 af Morten Arnfred og Peter Avondoglio handler om bebyggelses arkitektur.

Se også 
 Farum Midtpunkt (dokumentarfilm)

Referencer  

Midtpunkt
Beboelsesbygninger i Danmark
Ringvejen (Køge)

Ringvejen  er en to sporet ringvej der går igennem det vestlige Køge. Vejen er en del af sekundærrute 151 der går fra København til Vordingborg. Den er med til at lede den tunge trafikken uden om Køge Centrum, så byen ikke bliver belastet af så meget gennemkørende trafik.

Vejen forbinder Københavnsvej i nord med Vordingborgvej i syd, og har forbindelse til Ved Stadion, Zoffmannsvej, Tøxensvej, Vestergade, Ringstedvej og Sønder Viaduktvej.

Kilder 

Transport i Køge
Ringveje i Danmark
Søndre Ringvej (Assens)

Søndre Ringvej  er en to sporet ringvej der går igennem sydlige Assens. Vejen er med til at lede færgetrafikken syd om Assens Centrum og ned havnen hvor der er færge til Bågø, så byen ikke bliver belastet af for meget gennemkørende trafik.

Vejen forbinder Fåborgvej i vest med Østergade i øst, og har forbindelse til Dalvænget, Skovvej, Stejlebjergvej, Løimarksvej, Rådhus Allé og Næsvej.

Kilder 

Assens
Ringveje i Danmark
Kabelhorst

Kabelhorst er en by og kommune i det nordlige Tyskland, beliggende i Amt Lensahn under Kreis Østholsten. Kreis Østholsten ligger i den østlige del af delstaten Slesvig-Holsten.

Geografi 
Kommunen er beliggende ca. 3 km øst for Lensahn og 5 km nordvest for Cismar, som i dag ligger i kommunen Grömitz.

Lige vest for Kabelhorst løber Bundesautobahn 1 fra Neustadt in Holstein mod Oldenburg in Holstein, mod øst Bundesstraße 501 fra Neustadt mod Femern.

Politik 
Af de ni pladser der er i kommunalbestyrelsen, har CDU og SPD henholdsvis fire pladser til kommunalvalget i 2008. Et sæde besides af en ansøger.

Eksterne kilder/henvisninger 

 Byens side   på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Østholsten
Østre Ringvej (Assens)

Østre Ringvej  er en to sporet ringvej der går øst om Assens, Vejen er en del af sekundærrute 313 der går fra Assens til frakørsel 57 Nørre Aaby (Fynske Motorvej) E20. Den er med til at lede trafikken øst om Assens Centrum, så byen ikke bliver belastet af så meget gennemkørende trafik.

Vejen forbinder Fåborgvej i syd med Middelfartvej i nord, og har forbindelse til Odensevej.

Kilder 

Assens
Ringveje i Danmark
Ringvejen (Hjørring)

Ringvejen  er en to sporet ringvej der går igennem det vestlige Hjørring, Vejen er en del af sekundærrute 190 der går fra Nørresundby til Hjørring, og er med til at lede trafikken uden om Hjørring Centrum, så byen ikke bliver belastet af så meget gennemkørende trafik.

Vejen forbinder Ålborgvej i syd med Ramsvej i nord ved frakørsel 2 Hjørring N (Hirtshalsmotorvejen), og har forbindelse til Skovvej, Poppelvej, Vandværksvej, Frilandsvej, Farøvej, Frederikshavnsvej, Vester Hedevej, Thomas Morilds Vej, Spangkærvej og Skagenvej

Kilder 

Veje i Hjørring
Ringveje i Danmark
Ringvejen (Hammel)

Ringvejen  er en to sporet ringvej der går igennem det vestlige Hammel. Vejen er med til at lede trafikken vest om Hammel, så byen ikke bliver belastet af for meget gennemkørende trafik.

Vejen forbinder Vadested i nord med Anbækvej i syd, og har forbindelse til Wavinvej og Grævlingevej.

Kilder 

Hammel
Ringveje i Danmark
Søndre Ringvej (Vejen)

Ringvejen  er en to sporet ringvej der går igennem det sydlige Vejen. Den er med til at lede trafikken syd om Vejen Centrum, så byen ikke bliver belastet af for meget gennemkørende trafik.

Vejen forbinder Boulevarden i vest med Knudevejen i øst, og har forbindelse til Søndergade og Fulgesangsalle.

Kilder 

Vejen
Ringveje i Danmark